লক্ষ্য করে দেখলাম, আমার ঠিক অপর পাশে কিছুটা চিন্তিত হয়ে বসে আছেন দু’জন মানুষ। বুঝে নিলাম ওনাদেরকেই দুনিয়া থেকে তুলে আনা হয়েছে। তার মানে আজকের আদালতে ওনারাই আসামি। এমনি সময় মনপ্রাণ আকুল করা একটা মিষ্টি টোন সারাটি আদালত কক্ষজুড়ে ঝঙ্কার ছড়িয়ে দিলো। মেমোন্টিয়ারসহ সকলেই উঠে দাঁড়ালেন। আমিও দাঁড়িয়ে গেলাম। মোমেন্টিয়ার বিনয়ের সাথে বললেন- আপনার দাঁড়ানোর কোনো প্রয়োজন নেই বন্ধু। আমাদের এই ম্যাগাপ্রভিন্সে বিশ্বাসী মানুষের সম্মান আমাদের মহামান্য প্রিমিয়ার থেকেও বেশি।